SAD – Meksiko: Budućnost jedne zemlje vezana za budućnost druge
Predsjednici obje zemlje ističu da su njihovi napori od krucijalnog značaja za buduće generacije Amerikanaca i Meksikanaca
Da li od predstojećeg susreta Obama-Calderon očekivati nešto posebno novo? „Sve u svemu, to će biti posjeta reafirmiranja sadašnjeg stanja, reafirmiranja napretka ostvarenog u mnogim pitanjima, susret bez velikog dnevnog reda“ - ocjenjuje Shanon O'Neil iz vašingtonskog Vijeća za inostrane odnose. Predsjednik Meksika Felipe Calderon sutra stiže u dvodnevnu zvaničnu posjetu Sjedinjenim Američkim Državama. Gospodin Kalderon će se, uz razgovore sa predsjednikom Barackom Obamom, obratiti članovima američkog Kongresa na zajedničkom zasjedanju oba doma. Posjeta najvišeg zvaničnika susjednog Meksika pada u vrijeme kada obje zemlje ističu i potvrđuju nužnost tijesne saradnje u slamanju meksičkih kartela droge, obuzdavanju nasilja kao posljedice međusobnih obračuna krijumčara droge, te rješavanju otvorenih pitanja ilegalnog useljavanja u Sjedinjene Države i trgovinske razmjene. Oba predsjednika ističu da su njihovi napori od krucijalnog značaja za buduće generacije Amerikanaca i Meksikanaca. I stoga najavljuju i obećavaju tijesnu saradnju dvije zemlje u širokom spektru pitanja, posebno sigurnosti granica, obračunu sa krijumčarima droge i sprečavanju ilegalnog useljavanja u Sjedinjene Države. - ističe Juan Pardinis, analitičar Meksičkog instuituta pri centru Woodrow Wilson. On smatra ključnim za budućnost Meksika provođenje radnih reformi i osiguranje kvalitetnog obrazovanja za mlade što bi bile osnovne alternative njihovom regrutiranju u narko-kartele i krijumačare droge. I američki Kongres trebalo bi da odobri veću finasijsku pomoć za obuku, opremu i druge napore u borbi protiv krijumčara. Da podsjetimo, od decembra 2006. godine predsjednik Meksika Felipe Calderon naredio je da se i 45 hiljada vojnika angažira u obračunu sa narko-kartelima. U tim obračunima i obračunima među pripadnicima narko-kartela poginulo je više 22 hiljade osoba. Da li od predstojećeg susreta Obama-Calderon očekivati nešto posebno novo? - ocjenjuje Shanon O'Neil iz vašingtonskog Vijeća za inostrane odnose. Ona očekuje da će gospodin Calderon izraziti neslaganje sa novim imigracionim zakonom u Arizoni kojim se useljenicima nalaže da stalno nose registracione dokumente. I predsjednik Meksika i gospodin Obama se slažu u ocjeni da dosljednom primjenom tog zakona useljenici iz Meksika mogu biti nepravedno diskriminirani. Gospođa O'Neil ističe da administracija predsjednika Obame ne smije dozvoliti da te kritike gospodina Calderona skrenu pažnju sa američko-meksičkih postignuća, posebno u borbi protiv krijumačarenja droga: Predsjednički mandat gospodinu Calderonu ističe za dvije godine. Neki analitičari misle je on upravo zbog izbora koji nisu toliko daleko zainteresiran za snažnu podršku Washingtona. Analitičarka Denise Dresser kaže: Nedavna istraživanja javnog mnjenja u Meksiku pokazuju da bi, nakon 12 godina vladavine stranke koju predvodi gospodin Calderon, 52 procenta Meksikanaca podržalo povratak na vlast najjače opozicione stranke.